1. **Šolska naloga: maj 2017 – priprava na maturo**

(Osebnost, Teorije osebnosti, Medosebni odnosi, Komunikacija)

IME IN PRIIMEK: RAZRED: 3.

V nadaljevanju so naloge izbirnega tipa. Pravilen odgovor je eden in se točkuje z 1T.

1. Otroci se v vrtcu igrajo z lego kockami. Ko uspe skupini fantov zgraditi visok in dolg most, se jim pridruži otrok, ki je igro prej le od daleč opazoval. Najprej brcne v most, da se zruši, nato pa poskuša udariti fanta, ki je vodil gradnjo mostu. Zagovorniki t. i. biološke teorije agresivnosti bi agresivno vedenje v tej situaciji razložili kot posledico:

A nezadovoljenih potreb po pripadnosti in po spoštovanju;

B strogega kaznovanja, ki ga je otrok deležen doma;

C otrokove razlage situacije kot zanj omejujoče in krivične;

D kopičenja destruktivne energije, ki zahteva sprostitev.

2. Carl Rogers je bil prepričan, da je osebnostni razvoj odvisen od okoliščin, v katerih posameznik živi. Kateri trije pogoji osebnostne rasti so potrebni, da se človek razvije v zrelo in zdravo osebnost?

1. Nagnjenje k aktualizaciji, empatija in pristnost.
2. Empatija, pozitivno vrednotenje in ljubezen.
3. Pristnost, empatija in samoaktualizacija.
4. Empatija, pristnost in pozitivno vrednotenje.

3. Jon je miren in prijazen fant. Preden spregovori, premisli vsako svojo besedo. Večkrat je zamišljen in otožen, včasih še sam ne ve zakaj. Po Hipokratu in Galenu ustrezajo Jonove značilnosti tipu:

A melanholika,

B sangvinika,

C kolerika,

D flegmatika.

4. Raziskovalci so ugotovili, da je pripravljenost posameznika pomagati tem manjša, čim večje je število navzočih. S povečevanjem števila navzočih se povečuje tudi čas, ko nekdo res pomaga. To ugotovitev so poimenovali učinek opazovalca. Na katero obliko vedenja v medosebnih odnosih se nanaša ugotovitev raziskovalcev?

1. Disocialno vedenje.

B Proindividualno vedenje.

C Prosocialno vedenje.

D Antikonformistično vedenje.

5. Vzroke agresivnega vedenja različni avtorji pripisujejo različnim dejavnikom. Kako je razložil agresivno vedenje Albert Bandura?

A Agresivno vedenje je naučeno.

B Agresivno vedenje je odgovor na frustracijo.

C Agresivno vedenje je prirojeno.

D Agresivno vedenje je odgovor na fizično okolje.

6. Kaj je asertivnost?

1. Sposobnost postaviti meje zahtevam okolja in jih včasih odkloniti.
2. Sposobnost vživeti se v položaj druge osebe in sočustvovati z njo.
3. Nagnjenje nesebično in požrtvovalno pomagati drugim ljudem v stiski.
4. Sposobnost uspešno učiti in voditi druge ljudi pri odpravljanju težav.

7. V nekaterih družinah si starši želijo privzgojiti spoštovanje s pretiranim uveljavljanjem oblasti. Otroci bi morali biti poslušni in podredljivi. Starši ne dovolijo dvoma o svojih odločitvah, z otroki se ne dogovarjajo.

 Kateri vzgojni stil je opisan?

A Permisivni.

B Avtoritativni.

C Kaotični.

D Avtoritarni.

8. Kadar je struktura predpisana, načrtovana in od zunaj zahtevana od tistega, ki ima socialno moč, govorimo o:

A formalni skupini,

B neformalni skupini,

C primarni skupini,

D sekundarni skupini.

9. Teorije osebnosti obravnavajo osebnost različno. Opišite dimenzionalno pojmovanje osebnosti in poimenujte tri temeljne dimenzije osebnosti po Eysencku. Vsak pol posamezne dimenzije ponazorite z eno osebnostno potezo. Presodite, kateri pol vsake dimenzije bi bil zaželen za uspešno delo šolske svetovalne delavke, in utemeljite zakaj. (12 točk)

10. Dijak Jaka se je po ogledu filma Amélie odločil, da bo delal podobno kakor glavna junakinja. Tako je pred božičnimi prazniki pomagal različnim osebam, ne da bi one vedele zanj ali da bi imel od tega korist; na primer: starejši sosedi je očistil sneg, medtem ko je šla v trgovino, mlajšim otrokom v ulici, ki so se trudili narediti snežaka, ga je dokončal, ko se je stemnilo.

11.1. Opredelite prosocialno vedenje. Poimenujte dve obliki takega vedenja in navedite, katero obliko ponazarja Jakovo vedenje. (4 točke)

11.2. Za prosocialno vedenje je komunikacija bistvenega pomena. S primeroma vedenja skupine mladostnikov ponazorite drugačno obliko prosocialnega vedenja, kot ga je uporabil Jaka. V enem primeru naj bo razvidna besedna, v drugem pa nebesedna komunikacija. (4 točke)

11.3. Presodite in pojasnite, kakšna je komunikacija glede na smer poteka sporočil
(enosmerna ali dvosmerna) pri posameznikih, ko se vedejo proindividualno, kakšna, ko se vedejo prosocialno, in kakšna, ko se vedejo antisocialno (skupaj tri presoje s pojasnitvami). (4 točke)